Lav et referat af nedenstående tekst:

Tekst:
Er du mega god til at sidde stille? Så kan du blive den næste nordjyske mester i PÆLESIDNING! Fra den 22. til den 24. august afholder TV2 Nord pælesidningskonkurrence, og du har chancen for at blive en af de fem deltagere og være med i kampen om førstepræmien på 20.000 kroner. Konkurrencen foregår i Aabybro, og den skydes i gang kl. 15 torsdag den 22. august og afsluttes 48 timer senere lørdag den 24. august kl. 15. Har du det, der skal til? Lidt sværere - meget sjovere Til De Nordjyske Mesterskaber i Pælesidning gør vi det hele lidt sværere og meget sjovere. Det gælder for de fem deltagere og ikke mindst for publikum - både dem der står ved TV2 Nord, og dem der følger med på skærmen, hvor hele konkurrencen kan følges på livestream. For ikke at kede sig ihjel på pælen vil man som deltager undervejs blive stillet 8 opgaver, der skal løses på bedst mulig vis. Nogle af opgaverne kræver lidt teknik, andre lidt hjerne og andre kan løses sammen med publikum og vennerne via mobilen. Som publikum på pladsen vil man også selv kunne prøve pælesidningens kunst - i en light version - og er du en af dem, der følger med via en skærm, så kan du vinde præmier, og hjælpe konkurrencens deltagere med at løse deres opgaver. Sådan kommer du med Hvis du ønsker at deltage i konkurrencen, så er det lige til. Du sender en mail og en video på max et minut til tv2nord@tv2nord.dk Her fortæller du lidt om dig selv, og om hvorfor du skal være den næste nordjyske mester i pælesidning. Om ansøgningen: Husk at skrive: Hvem du er som person, og hvorfor du gerne vil deltage i konkurrencen. Dit fulde navn Din adresse Din fødselsdato E-mail Mobilnummer Beskæftigelse Send din ansøgning inden den 1. august. De fem heldige deltagere udvælges i uge 32.

Referat:
Fra den 22. til den 24. august afholder TV2 Nord pælesidningskonkurrence, og du har chancen for at blive en af de fem deltagere og være med i kampen om førstepræmien på 20.000 kroner.